**Քաղաքացիական Ծառայության Պաշտոնի Անձնագիր
27-33․3-Մ3-5 Ավագ մասնագետ(2024-03-22 )**

**1. Ընդհանուր դրույթներ**

**1.1 Պաշտոնի Անվանում, Ծածկագիր**

Ներքին գործերի նախարարություն | Աղետների և արտակարգ այլ իրավիճակների կառավարման վարչություն | Աղետների ռիսկի նվազեցման և արձագանքման կառավարման բաժին | Ավագ մասնագետ, (27-33․3-Մ3-5)

**1.2 Ենթակա և հաշվետու է**

Ավագ մասնագետն անմիջական ենթակա և հաշվետու  է Բաժնի պետին։

**1.3 Փոխարինող պաշտոնի կամ պաշտոնների անվանումները**

Ավագ մասնագետի բացակայության դեպքում նրան փոխարինում է Բաժնի գլխավոր մասնագետը կամ Բաժնի մյուս ավագ մասնագետը։

**1.4 Աշխատավայր**

Հայաստանի Հանրապետություն, ք. Երևան, Կենտրոն վարչական շրջան, Նալբանդյան փ. 130։

**2. Պաշտոնի բնութագիր**

**2.1 Աշխատանքի բնույթը (գործառույթներ), Իրավունքները, Պարտականությունները**

1. մասնակցում է աղետների ռիսկի նվազեցման և արձագանքման ոլորտում Նախարարության քաղաքականության իրականացման համակարգմանը․
2. մասնակցում է Նախարարության հիմնական մասնագիտական կառուցվածքային ստորաբաժանումների, Գրասենյակի, Նախարարությանը ենթակա պետական մարմինների և Նախարարության ենթակայությանը հանձնված պետական ոչ առևտրային կազմակերպությունների (այսուհետ՝ մասնագիտական ստորաբաժանումներ) հետ համատեղ աղետների ռիսկի և արտակարգ այլ իրավիճակների կառավարմանն ուղղված ռազմավարական բնույթի փաստաթղթերի, նպատակային ծրագրերի իրականացմանը.
3. իրականացնում է աղետների ռիսկի նվազեցմանն և արձագանքմանն առնչվող տեղեկատվության հավաքագրման, ամփոփման աշխատանքներ, մասնակցում վերլուծման, անհրաժեշտության դեպքում՝ ոլորտային ուսումնասիրությունների կատարման աշխատանքներին.
4. իրականացնում է աղետների ռիսկի նվազեցման և արձագանքման ոլորտի զարգացման հիմնախնդիրներով առաջարկությունների ներկայացման աշխատանքներ.
5. իրականացնում է աղետների ռիսկի նվազեցման և արձագանքման ոլորտին առնչվող միջազգային ծրագրերով նախատեսված միջոցառումների մշակման աշխատանքներ.
6. իրականացնում է աղետների ռիսկի նվազեցման և արձագանքման գործընթացների իրականացմանն ուղղված կարգերի, պլանների, ուղեցույցների, մեթոդական ձեռնարկների և այլ փաստաթղթերի նախագծերի մշակման աշխատանքներ.
7. մասնակցում է աղետների ռիսկի նվազեցման և արձագանքման ոլորտի միջազգային ծրագրերով նախատեսված աշխատանքներին, համատեղ իրականացվող ծրագրերին, օտարերկրյա պետությունների և միջազգային կազմակերպությունների ներկայացուցիչների հետ հանդիպումներին, խորհրդակցություններին, քննարկումներին, սեմինարներին և այլ միջոցառումներին։

**Իրավունքները.**

* ստանալ տեղեկատվություն աղետների ռիսկի նվազեցման և արձագանքման ոլորտի զարգացման հիմնախնդիրներով քննարկումներին, հանդիպումներին, խորհրդակցություններին, մասնակցության նպատակով.
* հարցում կատարել և ստանալ մասնագիտական ստորաբաժանումներից լրացուցիչ տեղեկատվություն աղետների ռիսկի կառավարմանն ուղղված ռազմավարական բնույթի նպատակային ծրագրերի, արտակարգ իրավիճակների ոլորտի միջազգային ծրագրերի իրականացման, ինչպես նաև արտակարգ իրավիճակների ոլորտի զարգացման հիմնախնդիրների վերաբերյալ.
* ծանոթանալ մասնագիտական ստորաբաժանումներից աղետների ռիսկի կառավարման բնագավառի օրենսդրության կատարելագործմանն ուղղված իրավական ակտերի նախագծերի վերաբերյալ ստացված տեղեկատվությանը, ներկայացնել առաջարկություններ Բաժնի պետին․
* ստանալ և ուսումնասիրել մասնագիտական ստորաբաժանումներից աղետների ռիսկի կառավարման գործընթացների իրականացմանն ուղղված ուղեցույցների, մեթոդական ձեռնարկների և այլ փաստաթղթերի մշակման համար տեղեկատվություն, պահանջել լրացուցիչ տեղեկությունններ․
* մասնակցել աղետների ռիսկի նվազեցման և արձագանքման ոլորտի զարգացման հիմնախնդիրներով քննարկումներին, հանդիպումներին, խորհրդակցություններին, ներկայացնել մասնագիտական առաջարկություններ։

**Պարտականությունները.**

* նախապատրաստել աղետների ռիսկի նվազեցման և արձագանքման գործընթացների իրականացմանն ուղղված կարգերի, պլանների, ուղեցույցների, մեթոդական ձեռնարկների և այլ փաստաթղթերի նախագծերի մշակման նյութերը.
* հավաքագրել և ուսումնասիրել մասնագիտական ստորաբաժանումներից աղետների ռիսկի                        կառավարմանն առնչվող ստացված առաջարկությունները․
* ուսումնասիրել աղետների ռիսկի կառավարման բնագավառի զարգացման ռազմավարական բնույթի յուրաքանչյուր փաստաթղթերով նախատեսված միջոցառումների, ինչպես նաև առանձին հանձնարարականների կատարման ընթացքը, կազմել արդյունքների վերաբերյալ հաշվետվություններ և ներկայացնել Բաժնի պետին․
* մշակել արտակարգ իրավիճակների ոլորտի զարգացման հիմնախնդիրներով մասնագիտական ստորաբաժանումներից ստացված առաջարկությունները.
* ուսումնասիրել արտակարգ իրավիճակների ոլորտին առնչվող միջազգային ծրագրերով նախատեսված միջոցառումների վերաբերյալ մասնագիտական ստորաբաժանումներից ստացված առաջարկություները, արդյունքների վերաբերյալ տեղեկատվությունը ներկայացնել Բաժնի պետին.
* ուսումնասիրել արտակարգ իրավիճակների ոլորտի միջազգային ծրագրերով նախատեսված միջոցառումների կատարման ընթացքի վերաբերյալ տեղեկատվությունը, կազմել և ներկայացնել հաշվետվությունների նախագծեր․
* համագործակցել մասնագիտական ստորաբաժանումների հետ աղետների ռիսկի կառավարմանն ուղղված ռազմավարական բնույթի նպատակային ծրագրերի համատեղ մշակման նպատակով:

**3 Պաշտոնին ներկայացվող պահանջներ**

**3.1 Կրթություն, որակավորման աստիճանը**

Բարձրագույն կրթություն**։**

**3.2 Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ:

**3.3 Աշխատանքային ստաժ, աշխատանքի բնագավառում փորձը**

Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ արտակարգ իրավիճակներում բնակչության պաշտպանության բնագավառում` մեկ տարվա աշխատանքային ստաժ։

**3.4 Անհրաժեշտ կոմպետենցիաներ**

* ԸՆԴՀԱՆՐԱԿԱՆ
	+ Խնդրի լուծում
	+ Հաշվետվությունների մշակում
	+ Բարեվարքություն
	+ Տեղեկատվության հավաքագրում, վերլուծություն
* ԸՆՏՐԱՆՔԱՅԻՆ
	+ Փոփոխությունների կառավարում
	+ Ժամանակի կառավարում
	+ Փաստաթղթերի նախապատրաստում

**4 Կազմակերպական շրջանակ**

**4.1 Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։

**4.2 Որոշումներ կայացնելու լիազորությունները**

Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։

**4.3 Գործունեության ազդեցությունը**

Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:

**4.4 Շփումները և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:

**4.5 Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը: